Пенчо Славейков
Докле е младость

chitanka.info

Докле е младость, златно слънце грѣй,

Сърцето златни блянове лелѣй.

Докле е младость, леко пѫть се ходи

И леки сѫ свѣтовнитѣ несгоди.

Докле е младость, всичко е шега;

Не хвърля сѣнка на сърце тѫга:

Дори тѫгата изворъ е на радость —

Докле е младость, ахъ, докле е младость.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.